text: Fyrstu dagarnar skuldi eg vera á deildini Vernd. Men av tí at eg fyrsta dagin møti alt for tíðliga, kom Maria, deildarleiðari á Gransking, og gav mær gummihandskar, og so fóru vit bæði niður í reinsiverkið í Sersjantvíkini. Har tóku vit nakrar vatnprøvar, tí vatnið skuldi kannast um hvussu reint tað er.
text: #000002
text: Tá ið vit komu aftur, fór eg til Vernd, har eg var við Ingvard at vitja bryggjaríið hjá Okkara, har vit hugdu eftir um tey dálkaðu óneyðuga nógv.
text: #000003
text: Næsta dagin fór eg við Lenu á skjótivøllin í Sandvíkum. Áðrenn vit fóru, las eg nakrar treytir sum skjótivøllurin skal halda, og eftir at hava verið á skjótivøllinum skuldi eg meta um tey hildu tær treytir sum Umhvørvisstovan hevur sett teimum.
text: #000004
text: Teir næstu dagarnar skuldi vera á Matrikul. Fyrsta dagin bleiv ikki gørt nógv, men eg fekk nøkur pappír at lesa um hagar, og fekk at vita at eg næsta dagin skuldi við til Svínoyar til ein útskiftingarfund, so eg skuldi møta tíðliga morgunin eftir. Tað var myrkt og kalt, tá vit fóru av Argjum kl. 7 fríggamorgunin. Vit koyrdu norð til Hvannasunds, haðani vit fóru við Rituni til Svínoyar. Í Svínoy var fundur hildin um at býta hagan Eysturhøvda í tveir hagapartar. Góður fundur, har eigararnir kjakaðust um hvussu skal býtast. Seinnapartin fóru við í hagan saman við eigarunum. Útskiftingarnevndin avgjørdi at fremja útskiftingina, og eigararnir fáa kunnu nú seta fram ynski og viðmerkingar. Tað var myrkt tá vit fóru av oynni aftur.
text: #000006
text: Teir síðstu dagarnar á Umhvørvisstovuni var eg á deildini Gransking. Eg fór ein túr við Rakul á seiðaberg her í havnini. Vit skuldu fáa fisk, sum skuldi brúkast í eini verkætlan um dálkingarevni sum m.a. koma frá reingerðarevnum. Vit royndu í gott hálvan annan tíma, men av tí at ikki beit á, og tí verðrið var ringt, góvust vit. Í staðin fóru vit ein biltúr út í Havnadal, har Rakul fortaldi um at Umhvørvisstovan tíðliga komandi ár fer at seta luftkanningartól upp har. Eisini prátaðu vit um veðurlagsbroytingar o.s.fr.
text: #000007
text: Eisini vóru eg og Rakul á laboratoriinum hjá Gransking ein dag. Vit tóku prøvar av ungum havhesti t.v.s. opnaðu fuglin, og tóku prøvar av brystvødda, livur, nýra, maga, fjaðrum og feitti. Harafturat vigaðu vit havhestarnar og vitaðu hvat kyn teir vóru. Havhestarnir skulu kannast fyri dálkandi evni.
text: #000008
text: So gjøgnum vikurnar havi eg gjørt nógv ymiskt, møtt fleiri fólkum og ferðast um í Føroyum.
text: #000009
text: Dálkingarevni í spillivatni í fýra arktiskum býum – er spillivatnsviðgerðin nøktandi?
text: #000011
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000013